**Aivojen hermovälittäjäaineiden gammakuvaus DaTSCAN**

**Tutkimuspaikka**

Sisäänkäynti on sairaalan pääovesta F1. Kuvantaminen sijaitsee pääaulasta eteenpäin ja vasemmalla. Ilmoittaudu kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella. Siirry odottamaan odotusaulaan 8.

Korut ja arvoesineet pyydämme jättämään kotiin.

**Yleistä**

Tutkimuksessa kuvataan radioaktiivisen tutkimusaineen avulla dopamiinireseptorien määrää aivojesi hermopäätteissä. Tutkimustuloksesta lähetetään lausunto sinua hoitavalle lääkärille.

**Tutkimukseen valmistautuminen**

Ei esivalmisteluja, tutkimuspäivän aamuna voit syödä, juoda ja ottaa lääkkeet normaaliin tapaan, ellei hoitava lääkärisi ole toisin määrännyt.

**Tutkimuksen suorittaminen**

Aluksi saat suun kautta otettavan lääkkeen, joka suojaa kilpirauhasta säteilyltä.
Noin tunnin kuluttua annetaan radioaktiivinen tutkimusaine kanyylin kautta verenkiertoon. Tutkimusaineen pisto vastaa verikokeen ottoa, muuten tutkimus on kivuton.

Kuvaus tehdään 3 tunnin kuluttua aineen pistosta, jolloin tutkimusaine on kulkeutunut verenkierron mukana aivojen hermopäätteisiin. Tämän jälkeen päätäsi kuvataan noin puolen tunnin ajan, kuvauksen aikana tulee olla liikkumatta.

**Jälkitoimenpiteet**

Käytettävällä tutkimusaineella ei ole todettu sivu- eikä jälkivaikutuksia. **Tutkimusaineelle ei ole tavattu yliherkkyyttä.**

Jos sinulla on **verikokeissa** käynti, ilmoita siitä **isotoopin hoitajalle.**

Tutkimusaineen piston jälkeisen odotusajan (3 tuntia) voit olla vapaasti sairaala-alueella tai käydä esim. kaupungilla asioilla.

Tutkimuspäivänä sinun on suositeltavaa juoda nestettä normaalia runsaammin ja käydä tyhjentämässä virtsarakko mahdollisimman usein, näin tutkimusaine poistuu kehosta nopeammin.

Jos olet lähdössä tutkimuspäivänä tai sitä seuraavana päivänä ulkomaille, pyydä isotoopista todistus tullia varten.

**Tutkimuspäivänä et saa olla läheisessä kontaktissa pienten lasten ja raskaana olevien naisten kanssa.**

**Naisille**

Emme yleensä tee tutkimusta, mikäli olet raskaana tai epäilet olevasi raskaana. Ilmoita asiasta sinua hoitavaan yksikköön, niin tutkimus siirretään sopivaan ajankohtaan.

Radioaktiivinen tutkimusaine erittyy äidinmaitoon. Sinun on pidettävä imetyksessä 1 1/2 vuorokauden tauko.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_

Tutkimukseen valmistautumiseen liittyvissä asioissa olkaa yhteydessä suoraan isotooppiyksikköön. Olemme tavoitettavissa arkipäivisin klo 7.30–14:30. Puhelinnumero 044 797 4857.